Source: https://www.roznava.sk/obnova-obalovych-konstrukcii-bytoveho-domu32020
Timestamp: 2020-04-06 18:46:00+00:00
Document Index: 9372794

Matched Legal Cases: ['§ 81', '§ 81', '§ 17', '§ 18', '§ 18', '§ 80']

Č.j.: 720/2020-11125-VYST-An
V Rožňave 19.03.2020
Stavebné bytové družstvo, so sídlom Budovateľská č. 49, 048 01 Rožňava podalo na tunajšom stavebnom úrade návrh na vydanie kolaudačného rozhodnutia pre stavbu „Obnova obalových konštrukcií bytového domu“ na ulici J.A. Komenského č. 23, 24, súp. č. 2084, nachádzajúci sa na pozemku parc. č. KN-C 875/593 v k. ú. Rožňava. Stavba bola povolená stavebným povolením č. 4169/2018-49811-VYST-An zo dňa 12.10.2018, ktoré nadobudlo právoplatnosť dňa 30.11.2018. Dňom podania návrhu na vydanie kolaudačného rozhodnutia bolo konanie začaté.
súp. č. 2084, ktorý sa nachádza na pozemku parc. č. KN-C 875/593 v k. ú. Rožňava.
Predmetný bytový dom sa nachádza v intraviláne mesta Rožňava, na ulici J. A. Komenského. Je zrealizovaný v stavebnej sústave PS-82-PP ako sedem podlažný so šiestimi nadzemnými podlažiami a vstupným podlažím s umiestnením spoločných priestorov. Obvodový plášť je samonosný z vrstvených dielcov hrúbky 300 mm. Strešný plášť je vytvorený ako dvojplášťová s hydroizolačnou vrstvou a asfaltových pásov.
Na zateplenie obvodových stien je použitý kontaktný zatepľovací systém weber.therm exclusive s tepelným izolantom hrúbky 160 mm. Na zateplenie obvodových stien vo vnútri lodžií je použitý kontaktný zatepľovací systém weber.therm exclusive s tepelným izolantom hrúbky 120 mm, stropy lodžií sa zateplili tepelným izolantom hrúbky 80 mm. Zateplenie stropu nad nevykurovanými priestormi vstupného podlažia je zrealizované tepelným izolantom na báze minerálnej vlny hrúbky 100 mm (lamely z minerálnej vlny CLT C1 bez povrchovej úpravy) a tepelným izolantom z minerálnej vlny hrúbky 100 mm (Nobasil KFD), steny strojovne výťahu sa zateplili tepelným izolantom z minerálnej vlny hrúbky 80 mm.
Zateplenie strešného plášťa je zrealizované tepelným izolantom hrúbky 240 mm. Na odvetranie inštalačných šácht panelového domu sa osadili turbíny Lomanco BIB 14, na zabezpečenie odvodu prípadnej vlhkosti z vrstiev strešného plášťa sa osadili pod novú hydroizolačnú vrstvu plastové vetracie komíniky. Zateplenie strechy strojovne výťahu je riešené tepelnou izoláciou na báze minerálnej vlny Nobasil DDP hrúbky 120, steny strojovne sa zateplili minerálnou vlnou Nobasil FKD S hrúbky 80 mm.
Pôvodná dlažba sa na lodžiách odstránila, demontovalo sa oplechovanie a nahradilo sa novým, uložila sa nová mrazuvzdorná dlažba, vymenilo sa zábradlie.
Súčasťou rekonštrukcie bytového domu bola výmena okien a dverí v spoločných priestoroch a v strojovni výťahu, výmena vstupnej brány do bytového domu, bleskozvodu, odkvapového chodníka. V závetrí sa vymenila keramická dlažba za novú, osadilo sa nové zábradlie.
Stavebné bytové družstvo, so sídlom Budovateľská č. 49, 048 01 Rožňava podalo na tunajšom stavebnom úrade návrh na vydanie kolaudačného rozhodnutia pre stavbu „Obnova obalových konštrukcií bytového domu“ na ulici J.A. Komenského č. 23, 24, súp. č. 2084, nachádzajúci sa na pozemku parc. č. KN-C 875/593 v k. ú. Rožňava. Stavba bola povolená stavebným povolením č. 4169/2018-49811-VYST-An zo dňa 12.10.2018, ktoré nadobudlo právoplatnosť dňa 30.11.2018.
Stavebný úrad posúdil predložené podklady na vydanie kolaudačného rozhodnutia v zmysle § 81 a § 81b stavebného zákona a § 17 a § 18 vyhlášky MŽP SR č. 435/2000 Z. z., ktorou sa vykonávajú niektoré ustanovenia stavebného zákona. Vzhľadom k tomu, že podaný návrh na vydanie kolaudačného rozhodnutia bol úplný, stavebný úrad listom č.720/2020-5039-VYST-An zo dňa 04.02.2020 oznámil začatie kolaudačného konania v súlade s § 18 ods. 3 správneho poriadku a nariadil ústne pojednávanie spojené s miestnym zisťovaním na deň 04.03.2020 so zrazom pozvaných na mieste stavby. Stavebný úrad upozornil účastníkov konania a dotknuté orgány, že námietky a pripomienky môžu v zmysle § 80 ods. 2 stavebného zákona uplatniť najneskôr na ústnom pojednávaní, inak sa na ne neprihliadne.
K návrhu na vydanie kolaudačného rozhodnutia boli predložené doklady: kópia právoplatného stavebného povolenia, energetický certifikát stavby, certifikáty preukázania zhody použitých stavebných materiálov, zápis o odovzdaní a prevzatí stavby zo dňa 19.11.2019, kópia stavebného denníka, doklad o zneškodnení stavebného odpadu, stanovisko projektanta ku zmene technického riešenia, správa o odbornej prehliadke a skúške bleskozvodu zo dňa 14.11.2019, záznam z merania únosnosti kotiev zo dňa 12.04.2019, Zmluva o dielo č. 06/11/2019 zo dňa 08.11.2018, záväzné stanovisko dotknutého orgánu štátnej správy a to: OR Hasičského a záchranného zboru v Rožňave č. ORHZ-RV1-220-001/2020 zo dňa 04.03.2020.
Správny poplatok za vydanie kolaudačného rozhodnutia bol dňa 11.12.2019 uhradený do pokladne Mesta Rožňava vo výške 50 € podľa položky 62a písm. c) bod 2) „Sadzobníka správnych poplatkov“, tvoriaceho prílohu k zákonu č. 145/1995 Z. z. o správnych poplatkoch v znení neskorších predpisov.
Touto verejnou vyhláškou sa doručuje kolaudačné rozhodnutie vlastníkom bytov v bytovom dome na ulici J. A. Komenského č. 23, 24 a tiež ostatným účastníkom kolaudačného konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb - rozhodnutie je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
© Mesto Rožňava, 25. 3. 2020 Mgr. Iveta Angyalová, Odbor výstavby, ÚP, ŽP a PK, Mestský úrad v Rožňave
Publikované: 25.03.2020 10:32 hod.